<classify> Mabingwa wa kihistoria wa ligi kuu ya Vodacom Tanzania Bara Yanga kesho wanashuka Dimbani kuminyana na vijana wa Kinondoni KMC bila kuwa na mchezaji wao Nyota Bernard Morrison. Marrison ambaye ni moto wa kuotea mbali katika kikosi cha Yanga kesho ataukosa mchezo huo kutokana na majeraha lakini kwa mujibu wa Afisa habari wa timu hiyo Laminie Moro na Papy Tshishimbi watakuwa sehemu ya kikosi kwani wako fiti licha kupata majeraha mechi iliyopita. Mazoezi yamefanyika vizuri na majeruhi wote wanaendelea vizuri lakini Marrison ataukosa mchezo wa kesho lakini kikosi kiko imara, tunendeleza wimbi la ushindi ili kuendelea kuufukuzia ubingwa wa msimu huu, alisema Hassan Bumbuli. Timu ya Wananchi ikiendelea na mazoezi leo kujiandaa na mechi dhidi ya KMC kesho, Uwanja wa Taifa saa 10:00 jioni. Miaka85YaMabingwa WababeWaLigi MabingwaWaKihistoria DaimaMbeleNyumaMwiko A post shared by Young Africans Sports Club yangasc on Mar 11, 2020 at 6:27am PDT  <topic>: MICHEZO 